**И З В Е Ш ТА Ј О П О С Л О В А Њ У**

**АГЕНЦИЈЕ ЗА ОСИГУРАЊЕ И ФИНАНСИРАЊЕ ИЗВОЗА РЕПУБЛИКЕ СРБИЈЕ АД УЖИЦЕ**

**ЗА**

**2019. ГОДИНУ**

* 1. Уводне напомене

Извештај о пословању Агенције за осигурање и финансирање извоза ад Ужице (у даљем тексту "Агенција") обухвата период пословања Агенције од 01. јануара до 31. децембра 2019. године (у даљем тексту: извештајни период) и има за циљ анализу и оцену профитабилности и продуктивности пословања Агенције, као и анализу стања и динамике вредности њене пословне имовине и извора финансирања током извештајног периода.

Основу за анализу чинили су појединачни извештаји о пословању организационих целина и рачуноводствени подаци преузети из главне књиге Агенције.

* 1. Оснивање и делатност

Агенција је основана 26. јула 2005. године са неограниченим временом трајања. Подаци о Агенцији су регистровани у Регистар привредних субјеката 16. августа 2005. године, чиме је Агенција стекла својство правног лица. Правна форма Агенције је затворено акционарско друштво које је основано од стране Републике Србије, са уписаним капиталом од ЕУР 25,000,000.00 од чега је у 2005. години било уплаћено ЕУР 12,507,469.50 (50.03% од укупно уписаног капитала) а остатак је уплаћен у 2006. години у динарској противвредности по средњем курсу важећем на дан уплате.

Оснивање Агенције је спроведено у складу са посебним Законом о агенцији за осигурање и финансирање извоза Републике Србије.

Платни промет везан за обављање делатности Агенције се спроводи преко подрачуна (подрачун за редовно пословање и подрачун за сопствене приходе) отворених у оквиру консолидованог рачуна трезора који се води у Управи за трезор. Спајањем Фонда СМЕЦА 22. маја 2009. године преузети су и динарски и девизни рачуни код пословних банака које је Фонд имао отворене у тренутку спајања.

Изменама и допунама Закона о Агенције (Службени Гласник Републике Србије бр. 88/10) од 1. децембра 2010. године дошло је до измена и допуна и делатности Агенције.

Основна регистрована делатност Агенције су остала осигурања, што обухвата:

* Осигурање и реосигурање извозних послова и инвестиција у иностранству домаћих правних лица и предузетника од комерцијалних и некомерцијалних ризика као и осигурања наплате потраживања извозника на домаћем тржишту највише до износа вредности извозног посла, и то самостално или у сарадњи са другим осигуравајућим друштвима,односно агенцијама;
* Финасирање извозних послова домаћих правних лица и предузетника, суфинансирање извозних послова са комерцијалним банкама и другим финансијским организацијама, рефинансирање извозних кредитних комерцијалних банака;
* Финансирање припремних извоза домаћих правних лица и предузетника по закљученом уговору о извозу;
* Финансирање инвестиција домаћих правних лица и предузетника на иностраним тржиштима ради подстицања извоза;
* Осигурање припреме извоза домаћих правних лица и предузетника од некомерцијалних и комерцијалних ризика по закљученом уговору о извозу, самостално или у сарадњи са другим осигуравајућим друштвима, односно агенцијама;
* Финансирање страног купца или његове банке у вези са извозом домаћег правног лица или предузетника;
* Осигурање домаћих банака у вези са кредитима и гаранцијама по извозним пословима и инвестицијама у иностранству и закљученим кредитним линијама са страним банкама;
* Издавање гаранција и других јемства по извозним пословима и инвестицијама у иностранству;
* Пружање других услуга у вези са финансирањем, гарантовањем и осигурањем извозних послова и инвестиција на домаћем и иностраном тржишту.
* Остале регистроване делатности које Агенција може обављати су: давање и узимање кредита (кредитни послови), куповина и продаја хартија од вредности (послови са ефектима и емисиони послови), откуп потраживања и пружања других финансијских услуга.

Седиште Агенције је у Ужицу, Љуба Стојановића 5.

Матични број Агенције је 20069244.

Порески идентификациони број Агенције је 103982111.

* 1. Макроекономско окружење

БДП као најважнији макроекономски агрегат који исказује снагу и стабилност економије у 2019. наставио је са позитивним кретањем тако раст да износи 4,0% у однопсу на 2018. годину чему је највише допринео раст инвестиција. Допринос нето извоза је остао негативан, али мање у односу на претходну годину услед побољшања извозних активности српских компанија. Раст увоза је претежно проузрокован растом увоза опреме за потребе растућих инвестиција. Раст у 2020. години, пре пандемије корона вируса, према иницијалној пројекцији износи такође око 4%. Но, ширење вируса и неопходне здравствене мере, одразиће се на успоравање економске активности у другом кварталу 2020. године, посебно у сектору услуга. Сматра се да ће економија, имајући у виду свеобухватан, обиман и правовремен пакет монетарне и фискалне помоћи, забележити најмањи пад у Европи од око 1,5%, након чега се очекује повратак на стабилну путању раста од око 4% у средњем року.

Раст економских активности се позитивно одразио и на тржиште рада, тако да је крајем 2019. године стопа незапослености износила 10,4%, што је пад за 2,3 % у односу на претходну годину, док је стопа запослености била на највишем упоредивом нивоу и износила је 49,0%.

Фиксне инвестиције су у 2019. години реално повећане за 16,4%, а њихово учешће у реалном БДП-у је увећано на 24,3% у 2019. години. Ранијих година су се инвестиције у великој мери ослањале на страна директна улагања, али захваљујући очуваној макроекономској и финансијској стабилности, стабилности девизног курса, као и спроведеној финансијској консолидацији, у 2019. години су се издифиренцирала још три снажна стуба финансирања инвестиција: вишеструко увећана профитабилност привреде, инвестициони кредити и удвостручене државне инвестиције. Поред тога, прилив страних директних инвестиција достигао је у 2019. години рекордан ниво од око 8% БДП-а. Србија је рангирана на првом месту листе Greenfield FDI Performance Index за 2019. годину. У 2019. години највећи део прилива страних директних инвестиција је и даље потицао из земаља евро зоне, али уз брзо растуће учешће азијских земаља, пре свих Кине, Хонг Конга и УАЕ, као и из европских земаља ван ЕУ, попут Русије, Турске и Швајцарске. У првом кварталу 2020. године прилив страних директних инвестиција је остао снажан упркос пандемији корона вируса, уз раст нето прилива за 3,7% ( 7,4% БДП-а).

Текући дефицит је достигао врхунац у 2019. години услед високог раста увоза опреме и износио је 6,9% БДП-ас у 2019. Од 2015. године текући дефицит Србије је у потпуности покривен нето страним директним инвестицијама, што се очекује и у наредном периоду. У току 2019. године учешће бруто домаћих инвестиција у БДП-у је повећано на 24,6%, што је у складу и са повећањем текућег дефицита. Кључни фактори смањења текућег дефицита у 2020. години на 5% БДП-а биће пад домаће тражње, ниже цене нафте и отпорност извоза услед диверсификације и повећаних призводних капацитета (раст инвестиција из претходног периода).

У 2019. години повећана је спољнотрговинска размена за 8,4%, тако да је износила 41,4 млрд евра уз повећање извоза за 7,7 % на вредност од 17,5 млрд евра, док је увоз повећан за 8,9% и износи 23,9 млрд евра, тако да је дефицит 6,3 млрд евра и повећан је за 12,5% у односу на претходну годину. Покривеност увоза извозом у 2019. години износила је 73,4%. Највећи спољнотрговински партнери Србије су Немачка, Италија, БИХ, Румунија у извозу, а у увозу Немачка, Русија, Кина, Италија и Мађарска. У 2020. се очекује да ће извоз бити незнатно мањи услед глобалне рецесије, уз повратак на претходну путању раста већ следеће године. Пад увоза ће бити већи, а његов опоравак споријиуслед комбинованог ефекта ниже домаће тражње и цене енергената.

Снажно фискално прилагођавање од 2015. године од 8% (пп)БДП-а је довело до смањења учешћа јавног дуга у БДП-у и свођења у одрживе оквире. Након оствареног суфицита две године заредом, у 2019. години је остварен дефицит консолидованог буџета од 0,2% БДП, што је резултат интензивних капиталних инвестиција. У првом кварталу 2020. године је забележен фискални дефицит услед делимично смањених прихода и повећаних расхода пре свега за медицинску опрему и материјал услед пандемије. У прва три месеца 2020. године јавни дуг је остао на стабилном нивоу од 51,9% БДП-а (52% БДП-а на крају 2019. године). Владин програм мера за ублажавање негативних ефеката корона вируса утицаће на раст дефицита буџета у 2020. години, као и на раст јавног дуга, који ће ипак остати испод нивоа Мастришког критеријума од 60% БДП-а. У том циљу је у мају 2020. емитована седмогодишња еврообвезница у износу од 2 млрд евра по каматној стопи од 3,375%. Фискални дефицит ће се у средњем року вратити на ниво од око 0,5%.

Стопа инфлације је била у оквиру граница циљаног коридора НБС и на крају 2019. године међугодишња инфлација је износила 1,9%. Очекује се просечна инфлација од 1,5% и 1,8% у 2020. и 2021. години.

Упркос појачаној глобалној неизвесности и расту аверзије према ризику, динар је остао стабилан и готово непромењен према евру. Кретање курса динара је било под утицајем повољних макроекономских показатеља, позитивних оцена ММФ-а по питању спровођења потписаног “stand by“ аранжмана са Владом Републике Србије, побољшаног кредитног рејтинга земље (агенције Moodys, S&P, Fitch), повећаног поверења страних инвеститора и раста инвестиција у хартије од вредности Републике Србије. Од почетка 2020. године агенције

Fitch (март) и S&P (мај) су потврдиле кредитни рејтинг Србије на нивоу ББ+, упркос глобалној кризи изазваној пандемијом корона вируса.

НБС је у мају задржала референтну каматну стопу на нивоу од 1,5%, имајући у виду претходно предузете мере монетарне политике ради ублажавања негативних ефеката ширења корона вируса. Кредитна активност је наставила тренд стабилног и одрживог раста. Стабилност банкарског сектора је очувана и додатно ојачана. Захваљујући мерама НБС удео проблематичних кредита смањен је на 4% (март 2020.).

* 1. **Активност Скупштине, Управног и Извршног одбора у извештајном периоду**

**4.1 Скупштина Агенције**

Надлежности Скупштине Агенције су утврђене Законом о агенцији за осигурање и финансирање извоза Републике Србије и статутом Агенције.

|  |  |  |
| --- | --- | --- |
| Чланови скупштине АОФИ на дан 31.12.2019. године | | |
| Име и презиме | Функција | Акционар кога представља |
| Никола Николоски | Председник | Република Србија |
| Љубиша Ђуровић | Члан | Република Србија |
| Тања Наупарац | Члан | Република Србија |
| Верица Лазић | Члан | Република Србија |
| Драгана Блажић | Члан | Република Србија |

Скупштина је у 2019. години одржала 16 седница и донела 41 одлуку из своје надлежности. Најважније донете одлуке су Усвајање Извештаја о раду Извршног и Управног одбора и Извештаја о пословању Агенције за 2018. годину, Усвајање Финансијских извештаја Агенције за 2018. годину са ревизорским извештајем за 2018. годину, као и одобравање посебно значајних аранжмана из делатности Агенције.

**4.2 Управни одбор Агенције**

Надлежности Управног одбора Агенције су утврђене Законом о агенцији за осигурање и финансирање извоза Републике Србије и статутом Агенције.

|  |  |  |  |
| --- | --- | --- | --- |
| Чланови Управног одбора АОФИ на дан 31.12.2018. године | | | |
| Име и презиме | Функција | Акционар кога представља | Референце |
| Раде Петровић | Председник | Република Србија | НБС, заменик генералног директора Дирекције за опште послове |
| Милош Ралевић | Заменик председника | Република Србија | Банка Поштанска Штедионица, помоћник директора сектора |
| Никола Вељић | Члан | Република Србија | ЕМС |
| Петар Павловић | Члан | Република Србија | АОФИ |
| Ђорђе Јоксић | Члан | Република Србија | С Медија, финансијски директор |

Управни одбор Агенције је у периоду од 1. јануара 2019. године до 31. децембра 2019. године одржао 15 седница и донео 42 одлуке из своје надлежности. Најважније донете одлуке су доношење Програма пословања, Финансијског плана и Плана јавних набавки за 2020. годину, усвајање Извештаја о попису имовине и обавеза са стањем на дан 31. децембар 2018. године, доношење појединих општих интерних аката Агенције, као и предлагање Скупштини Агенције одобравања посебно заначајних аранжмана из делатности Агенције.

**4.3. Извршни одбор Агенције**

Надлежности Извршног одобра Агенције су утврђене Статутом Агенције. Пословне активности Извршног одбора Агенције током 2019. године биле су усмерене на подршку извозу Републике Србије, као и на одржавање ликвидности и профитабилности пословања, јачање економског положаја и раст тржишног учешћа Агенције. У посматраном периоду одбор Агенције је радио у следећем саставу:

|  |  |
| --- | --- |
| Име и презиме | Функција |
| Дејан Вукотић | Председник |
| Данило Ћирковић | Члан |
| Никола Тегелтија | Члан |

У периоду од 1. јануара 2019. године до 31. децембра 2019. године Извршни одбор Агенције одржао је 118 седница и донео 952 одлуке из своје надлежности.

**Рад Извршног одбора АОФИ у домену кредитне активности:**

Од 01.01.2019. године до 31.12.2019. године у АОФИ је поднето 115 захтева за финансирање извозних пројеката у укупном износу од ЕУР 59.231.633,00. Током 2019. године је реализовано 107 кредитних партија у износу од ЕУР 43.869.987,76.

**Рад Извршног одбора АОФИ у домену издавања гаранција:**

Од 01.01.2019. године до 31.12.2019. године АОФИ  је издао 25 чинидбених и 15 плативих гаранција, у укупном износу од ЕУР 32.819.595,57, као и 4 оквирне гарантне линије у укупном износу од ЕУР 14 милиона.

**Рад Извршног одбора АОФИ у домену обављања послова факторинга:**

У периоду од 01.01.2019. године до 31.12.2019. године у АОФИ је откупљено потраживања у износу од ЕУР 44.478.136. Број реално активних уговора у наведеном периоду износио је 59, и то 26 уговора у међународном промету и 33 уговора у домаћем, по којима су откупљена потраживања од 50 клијената за 117 дужника, од којих је 47 дужника из Србије и 70 ино-дужника из 22 земље, претежно ЕУ.

У међународном факторингу откупљено је потраживања у износу од ЕУР 29.955.235. Кроз двофакторски систем рада у 2019. години остварен је промет од ЕУР 1.441.213.

**Рад Извршног одбора АОФИ у домену осигурања потраживања из иностранства:**

Агенција је 2019. годинe закључила 73 (редовне и фронтинг) полисe осигурања извозних потраживања од комерцијалних (банкротство или продужено неплаћање дуга) ризика и некомерцијалних (политичких) ризика, чиме су осигурана потраживања српских извозника од купаца из 72 земље света у износу од ЕУР 688.617.801.

**АКТИВНОСТИ ФИНАНСИРАЊА**

**КРЕДИТНА АКТИВНОСТ**

Од 01.01.2019. године до 31.12.2019. године у АОФИ је поднето 115 захтева за финансирање извозних пројеката у укупном износу од ЕУР 59.231.633,00. Током 2019. године је реализовано 107 кредитних партија у износу од ЕУР 43.869.987,76.

Просечна пондерисана каматна стопа на кредите у 2019. години је била 3,11 %.

Преглед реализованих кредита по висини каматне стопе:

|  |  |  |  |
| --- | --- | --- | --- |
| **Каматна стопа** | **Број кредита** | **Износ у ЕУР** | **Учешће у %** |
| 3.5 | 28 | 9,180,000.00 | 20.93% |
| 2.8 | 19 | 8,670,000.00 | 19.76% |
| 3 | 9 | 5,930,000.00 | 13.52% |
| 2.75 | 2 | 5,500,000.00 | 12.54% |
| 4 | 17 | 4,110,000.00 | 9.37% |
| 3.2 | 11 | 2,739,987.76 | 6.25% |
| 2.7 | 2 | 2,500,000.00 | 5.70% |
| 2.5 | 3 | 2,300,000.00 | 5.24% |
| 2.6 | 1 | 1,500,000.00 | 3.42% |
| 3.8 | 11 | 1,020,000.00 | 2.33% |
| 3.6 | 1 | 200,000.00 | 0.46% |
| 3.3 | 2 | 170,000.00 | 0.39% |
| 3.7 | 1 | 50,000.00 | 0.11% |
| **Укупно:** | **107** | **43,869,987.76** | **100.00%** |

Кредити у износу од ЕУР 43.869.987,76 су дати директно корисницима уз обезбеђења потраживања у широком дијапазону од сопствених меница зајмотражиоца и јемстава других бонитетних предузећа и личних меница власника предузећа, хипотека, залога на опреми или роби, у зависности од процене ризика пласмана на основу оцене бонитета зајмотражиоца.

**Преглед реализованих кредита по средствима обезбеђења:**

|  |  |  |  |
| --- | --- | --- | --- |
| **Средства обезбеђења** | **Број кредита** | **Износ у ЕУР** | **Учешће у %** |
| менице предузећа | 28 | 16,420,000.00 | 37.43% |
| залога на роби | 23 | 8,360,000.00 | 19.06% |
| залога на опреми | 16 | 7,760,000.00 | 17.69% |
| менице јемаца | 16 | 4,320,000.00 | 9.85% |
| хипотека | 9 | 2,739,987.76 | 6.25% |
| корпоративна гаранција | 2 | 2,500,000.00 | 5.70% |
| личне менице | 13 | 1,770,000.00 | 4.03% |
| **Укупно:** | **107** | **43,869,987.76** | **100.00%** |

У току 2019. године у АОФИ је реализовано 11 кредита у износу од ЕУР 1.010.000,00 извозницима који спадају у микро предузећа, 53 кредита у износу од ЕУР 9.659.987,76 извозницима – малим предузећима, 32 кредита у износу од ЕУР 14.000.000,00 извозницима – средњим предузећима и 11 кредита у износу од ЕРУ 19.200.000,00 извозницима – великим предузећима.

Преглед реализованих кредита по величини предузећа:

|  |  |  |  |
| --- | --- | --- | --- |
| **Величина предузећа** | **Број кредита** | **Износ у ЕУР** | **Учешће у %** |
| велико | 11 | 19,200,000.00 | 43.77% |
| средње | 32 | 14,000,000.00 | 31.91% |
| мало | 53 | 9,659,987.76 | 22.02% |
| микро | 11 | 1,010,000.00 | 2.30% |
| **Укупно:** | **107** | **43,869,987.76** | **100.00%** |

Највећу заступљеност у коришћењу краткорочних кредита АОФИ имала су предузећа која послују у прерађивачкој индустрији, у износу од ЕУР 26.180.000,00 што представља 59,68% свих пласмана. Предузећа прехрамбене индустрије су такође имала значајније учешће од 21,38% у кредитном портфолију АОФИ.

**Кредити су додељени извозницима из следећих делатности:**

|  |  |  |  |
| --- | --- | --- | --- |
| **Делатност** | **Број кредита** | **Износ у ЕУР** | **Учешће у %** |
| Прерађивачка | 46 | 26,180,000.00 | 59.68% |
| Прехрамбена | 33 | 9,380,000.00 | 21.38% |
| Грађевинска | 5 | 2,400,000.00 | 5.47% |
| Машинска | 6 | 1,850,000.00 | 4.22% |
| Текстилна | 3 | 1,740,000.00 | 3.97% |
| Дрвна | 5 | 610,000.00 | 1.39% |
| Хемијска | 3 | 600,000.00 | 1.37% |
| Графичка | 2 | 450,000.00 | 1.03% |
| Електронска | 2 | 350,000.00 | 0.80% |
| Фармацеутска | 2 | 309,987.76 | 0.71% |
| **Укупно:** | **107** | **43,869,987.76** | **100.00%** |

АОФИ је у досадашњем раду кредитирао предузећа из свих региона Србије осим са подручја Косова и Метохије. Сам регионални распоред реализованих кредита је био концентрисан према регионима који су имали највиши раст извозних активности.

**Кредити су додељени извозницима из следећих округа:**

|  |  |  |  |
| --- | --- | --- | --- |
| **Округ** | **Број кредита** | **Износ у ЕУР** | **Учешће у %** |
| Град Београд | 48 | 24,889,987.76 | 56.74% |
| Златиборски | 7 | 3,880,000.00 | 8.84% |
| Подунавски | 4 | 2,900,000.00 | 6.61% |
| Јабланички | 7 | 2,650,000.00 | 6.04% |
| Пчињски | 4 | 2,100,000.00 | 4.79% |
| Јужно Бачки | 6 | 1,550,000.00 | 3.53% |
| Расински | 4 | 1,370,000.00 | 3.12% |
| Северно Банатски | 7 | 1,180,000.00 | 2.69% |
| Моравички | 4 | 1,040,000.00 | 2.37% |
| Колубарски | 2 | 620,000.00 | 1.41% |
| Сремски | 3 | 450,000.00 | 1.03% |
| Шумадијски | 3 | 410,000.00 | 0.93% |
| Мачвански | 4 | 330,000.00 | 0.75% |
| Јужно Банатски | 1 | 250,000.00 | 0.57% |
| Северно Бачки | 2 | 150,000.00 | 0.34% |
| Нишавски | 1 | 100,000.00 | 0.23% |
| **Укупно:** | **107** | **43,869,987.76** | **100.00%** |

У структури кредитираних извозних послова предњаче послови са државама ЕУ и бившим југословенским републикама као и извозни послови према Руској федерацији.

**Кредити су одобрени предузећима за извоз роба у следеће државе:**

|  |  |  |  |
| --- | --- | --- | --- |
| **Тржиште** | **Број кредита** | **Износ у ЕУР** | **Учешће у %** |
| Русија | 15 | 8,410,000.00 | 19.17% |
| БиХ | 15 | 7,120,000.00 | 16.23% |
| Немачка | 18 | 6,510,000.00 | 14.84% |
| Вијетнам | 2 | 5,500,000.00 | 12.54% |
| Италија | 10 | 3,760,000.00 | 8.57% |
| Северна Македонија | 8 | 2,320,000.00 | 5.29% |
| Црна Гора | 7 | 2,300,000.00 | 5.24% |
| Хрватска | 5 | 1,800,000.00 | 4.10% |
| Република Ирска | 1 | 1,150,000.00 | 2.62% |
| Остало | 26 | 4,999,987.76 | 11.40% |
| **Укупно:** | **107** | **43,869,987.76** | **100.00%** |

У 2019. години у АОФИ је по основу камата по кредитима приходовано ЕУР 2.540.000,00 што представља раст од 4% у односу на претходну годину.

|  |  |  |  |  |  |
| --- | --- | --- | --- | --- | --- |
| **(у 000 ЕУР)** | **2015.** | **2016.** | **2017.** | **2018.** | **2019.** |
| Приходи од камата на одобрене кредите | 1,732 | 2,503 | 2,404 | 2,443 | 2,540 |
| Процентуална промена прихода од камата | -16% | 45% | -4% | 2% | 4% |

У 2019. години по основу провизија у АОФИ је приходовано ЕУР 230.000,00 што представља раст од 10% у односу на претходну годину, услед прилагођавања висине провизија по кредитима тржишним условима.

Просечна пондерисана накнада на кредите у 2019. години је била 0,40 %.

|  |  |  |  |  |  |
| --- | --- | --- | --- | --- | --- |
| **(у 000 ЕУР)** | **2015.** | **2016.** | **2017.** | **2018.** | **2019.** |
| Приходи од провизија на одобрене кредите | 408 | 447 | 339 | 210 | 230 |
| Процентуална промена прихода од провизија | 20% | 10% | -24% | -38% | 10% |

**ПОСЛОВИ НА ИЗДАВАЊУ ГАРАНЦИЈA**

АОФИ се бави издавањем плативих и чинидбених гаранција као што су лицитационе гаранције, гаранције за добро извршење посла, авансне гаранције и гаранције за одржавање у гарантном периоду. Издавање гаранција не захтева пласман средстава од стране АОФИ (осим у случају плаћања по гаранцији), а чинидбене гаранције обезбеђују значајно веће извозне послове од њиховог износа (обично чинидбене гаранције чине 2-15%, најчешће 5-10% вредности извозног посла/инвестиционог пројекта, тако да је њихов мултипликатор најчешће 20, а може бити и до 50).

Од 01.01.2019. године до 31.12.2019. године АОФИ  је издао 25 чинидбених и 15 плативих гаранција, у укупном износу од ЕУР 32.819.595,57 (од којих се на анексиране гаранције односи 13 гаранција у укупном износу од ЕУР 9.073.806,11), као и 4 оквирне гарантне линије у укупном износу од ЕУР 14 милиона.

На дан 31.12.2019. године АОФИ на стању има 38 појединачних гаранција у укупном износу од ЕУР 34.963.904,36, као и 4 оквирне гарантне линије. Од укупног броја гаранција 24 гаранција у износу од ЕУР 19.950.550,40 се односи на чинидбене гаранције, док се 14 гаранција у износу од ЕУР 15.013.353,96 односи на плативе гаранције. Такође, у портфолију се налазе две протестоване гаранције у укупном износу од РСД 148.334.643,18, које се односе на клијенте Мостоградњу и Wizard.

Гаранције су издате уз обезбеђења потраживања у широком дијапазону од сопствених меница зајмотражиоца и јемстава других бонитетних предузећа, хипотека, залога на опреми у зависности од процене ризика пласмана на основу оцене бонитета зајмотражиоца.

**Преглед гаранција које су издате у АОФИ током 2019. године према средствима обезбеђења:**

|  |  |  |  |
| --- | --- | --- | --- |
| **Средства обезбеђења** | **Број гаранција** | **Износ у ЕУР** | **Учешће у %** |
| менице налогодавца | 24 | 25,971,777.97 | 79.13% |
| корпоративна гаранција | 3 | 2,000,000.00 | 6.09% |
| хипотека | 5 | 1,954,000.00 | 5.95% |
| ручна залога на опреми | 4 | 1,524,986.69 | 4.65% |
| ручна залога на роби | 1 | 1,000,000.00 | 3.05% |
| менице јемца | 3 | 368,830.91 | 1.12% |
| **Укупно:** | **40** | **32,819,595.57** | **100.00%** |

**Преглед гаранција на дан 31.12.2019. године у АОФИ према средствима обезбеђења**:

|  |  |  |  |
| --- | --- | --- | --- |
| **Средства обезбеђења** | **Број гаранција** | **Износ у ЕУР** | **Учешће у %** |
| менице налогодавца | 21 | 29,133,535.61 | 83.32% |
| корпоративна гаранција | 3 | 2,000,000.00 | 5.72% |
| ручна залога на опреми | 2 | 1,177,000.00 | 3.37% |
| хипотека | 3 | 1,114,404.70 | 3.19% |
| ручна залога на роби | 1 | 1,000,000.00 | 2.86% |
| менице јемца | 8 | 538,964.04 | 1.54% |
| **Укупно:** | **38** | **34,963,904.35** | **100.00%** |

Уз помоћ издатих гаранције у АОФИ су подржана и велика, као и мала и средња извозна предузећа, с тим да је оријентација активности АОФИ у наредном периоду на подстицању развоја и извоза микро, малих и средњих предузећа.

**Преглед гаранција које су издате у АОФИ током 2019. године према величини предузећа:**

|  |  |  |  |
| --- | --- | --- | --- |
| **Величина предузећа** | **Број гаранција** | **Износ у ЕУР** | **Учешће у %** |
| Велико | 20 | 25,314,281.26 | 77.13% |
| Мало | 11 | 4,074,522.71 | 12.41% |
| Средње | 9 | 3,430,791.60 | 10.45% |
| **Укупно:** | **40** | **32,819,595.57** | **100.00%** |

**Преглед гаранција на дан 31.12.2019. године у АОФИ према величини предузећа:**

|  |  |  |  |
| --- | --- | --- | --- |
| **Величина предузећа** | **Број гаранција** | **Износ у ЕУР** | **Учешће у %** |
| Велико | 19 | 28,903,252.46 | 82.67% |
| Средње | 9 | 3,298,635.56 | 9.43% |
| Мало | 10 | 2,762,016.34 | 7.90% |
| **Укупно:** | **38** | **34,963,904.35** | **100.00%** |

Уз помоћ издатих гаранција клијенти АОФИ су реализовали послове у домену грађевинске индустрије, прерађивачке индустрије, машинске индустрије, прехрамбене индустрије и дрвне индустрије.

**Преглед гаранција које су издате у АОФИ током 2019. године према делатности:**

|  |  |  |  |
| --- | --- | --- | --- |
| **Делатност** | **Број гаранција** | **Износ у ЕУР** | **Учешће у %** |
| Грађевинска | 17 | 20,390,945.17 | 62.13% |
| Прерађивачка | 15 | 9,884,832.80 | 30.12% |
| Машинска | 5 | 1,924,986.69 | 5.87% |
| Прехрамбена | 1 | 450,000.00 | 1.37% |
| Дрвна | 2 | 168,830.91 | 0.51% |
| **Укупно:** | **40** | **32,819,595.57** | **100.00%** |

**Преглед гаранција на дан 31.12.2019. године у АОФИ према делатностима:**

|  |  |  |  |
| --- | --- | --- | --- |
| **Делатност** | **Број гаранција** | **Износ у ЕУР** | **Учешће у %** |
| Грађевинска | 19 | 20,518,000.15 | 58.68% |
| Прерађивачка | 13 | 12,285,016.34 | 35.14% |
| Машинска | 3 | 1,577,000.00 | 4.51% |
| Прехрамбена | 1 | 414,404.70 | 1.19% |
| Дрвна | 2 | 169,483.17 | 0.48% |
| **Укупно:** | **38** | **34,963,904.35** | **100.00%** |

У АОФИ су издате гаранције предузећима из округа Србије који су имали висок раст извозних активности и то првенствено из београдског, јужно банатског, пчињског, северно бачког, јужно бачког округа, северно банатског и топличког округа.

**Преглед гаранција које су издате у АОФИ током 2019. године према окрузима:**

|  |  |  |  |
| --- | --- | --- | --- |
| **Округ** | **Број гаранција** | **Износ у ЕУР** | **Учешће у %** |
| Град Београд | 29 | 29,539,267.95 | 90.00% |
| Јужно Банатски | 1 | 1,000,000.00 | 3.05% |
| Пчињски | 5 | 961,496.71 | 2.93% |
| Северно Бачки | 1 | 450,000.00 | 1.37% |
| Јужно Бачки | 1 | 400,000.00 | 1.22% |
| Северно Банатски | 1 | 300,000.00 | 0.91% |
| Топлички | 2 | 168,830.91 | 0.51% |
| **Укупно:** | **40** | **32,819,595.57** | **100.00%** |

**Преглед гаранција на дан 31.12.2019. године у АОФИ према окрузима:**

|  |  |  |  |
| --- | --- | --- | --- |
| **Округ** | **Број гаранција** | **Износ у ЕУР** | **Учешће у %** |
| Град Београд | 26 | 32,395,000.15 | 92.65% |
| Јужно Банатски | 1 | 1,000,000.00 | 2.86% |
| Северно Бачки | 1 | 414,404.70 | 1.19% |
| Јужно Бачки | 1 | 400,000.00 | 1.14% |
| Северно Банатски | 1 | 300,000.00 | 0.86% |
| Пчињски | 6 | 285,016.34 | 0.82% |
| Топлички | 2 | 169,483.17 | 0.48% |
| **Укупно:** | **38** | **34,963,904.35** | **100.00%** |

Захваљујући издатим гаранцијама клијенти АОФИ су, поред реализације послова на домаћем тржишту, реализовали извозне послове на тржишта Румуније, Словеније, Аустрије, Хрватске, Северне Македоније, Данске и Северне Ирске.

**Преглед гаранција које су издате у АОФИ током 2019. године према тржиштима:**

|  |  |  |  |
| --- | --- | --- | --- |
| **Тржиште** | **Број гаранција** | **Износ у ЕУР** | **Учешће у %** |
| Република Србија | 30 | 28,273,630.01 | 72.30% |
| Румунија | 1 | 1,000,000.00 | 9.44% |
| Словенија | 1 | 1,000,000.00 | 7.89% |
| Аустрија | 1 | 800,807.31 | 4.32% |
| Хрватска | 3 | 628,132.25 | 2.64% |
| Северна Македонија | 1 | 500,000.00 | 1.50% |
| Данска | 2 | 313,026.00 | 0.91% |
| Република Ирска | 1 | 304,000.00 | 0.88% |
| **Укупно:** | **40** | **32,819,595.57** | **100.00%** |

**Преглед гаранција на дан 31.12.2019. године у АОФИ према тржиштима:**

|  |  |  |  |
| --- | --- | --- | --- |
| **Тржиште** | **Број гаранција** | **Износ у ЕУР** | **Учешће у %** |
| Република Србија | 27 | 31,704,002.51 | 90.68% |
| Румунија | 1 | 1,000,000.00 | 2.86% |
| Словенија | 1 | 1,000,000.00 | 2.86% |
| Аустрија | 1 | 800,807.31 | 2.29% |
| Хрватска | 4 | 187,992.25 | 0.54% |
| Данска | 1 | 177,000.00 | 0.51% |
| БИХ | 2 | 64,636.19 | 0.18% |
| Република Ирска | 1 | 29,466.09 | 0.08% |
| **Укупно:** | **38** | **34,963,904.35** | **100.00%** |

У 2019. години је по основу прихода од провизија и камата укупно фактурисано РСД

74.928.586,27 (ЕУР 637.187,00). Од тога се на приходе од провизија односи РСД 59.238.587,30 (ЕУР 503.760,00), чија је наплата 100,00%. На приходе по основу камата се односи РСД 15.689.998,97 (ЕУР 133.426,00), од чега је наплаћено свега 0,42% или РСД 65.960,85 (ЕУР 561,00), обзиром да се ненаплаћене камате односе на протестоване гаранције.

Кретање прихода по гаранцијама најбоље се види из следећег графика у коме је евидентно смањење прихода од провизија по гаранцијама у 2019. години у односу на претходнe годинe (изузев 2018. године) услед смањења провизија по гаранцијама због прилагођавања тржишним условима:

**ФАКТОРИНГ ПОСЛОВИ**

У периоду од 01.01.2019. године до 31.12.2019. године у АОФИ је откупљено потраживања у износу од ЕУР 44.478.136. Број реално активних уговора у наведеном периоду износио је 59 и то 26 уговора у међународном промету и 33 уговора у домаћем. Откупљена су потраживања од 50 клијента за 117 дужника од којих је 47 дужника из Србије и 70 ино-дужника из 22 земље, претежно ЕУ.

У међународном факторингу откупљена су потраживања у износу од ЕУР 29.955.235. Учешће међународног промета у укупном промету смањено је за близу 33% у односу на 2018. годину и износи 67,35 %.

Кроз двофакторски систем рада у 2019. години остварен је промет од ЕУР 1.441.213. Потраживања су откупљена од 3 уступилаца за 4 дужника. Учешће међународног двофакторског факторинга у укупном међународном промету је значајно смањено у односу на 2018. годину и износи 4,81 %, услед престанка сарадње са највећим купцем клијента.

У домаћем факторингу остварен је промет од РСД 1.711.639.820,58 односно ЕУР 14.522.911 (конверзија вршена по средњем курсу на дан исплате уступљеног потраживања за 1 ЕУР = 117,8579 РСД). Учешће домаћег факторинга у укупном промету износи 32,65% и представља повећање од близу 6% у односу на 2018. годину.

Током 2019. године кроз послове факторинга АОФИ је у односу на 2018. годину остварио значајно мањи промет за 23,7%. Највеће смањење је забележено у међународном факторингу због губитка великих клијената.

Експонираност АОФИ (активни клијенти) на дан 31.12.2019. износи ЕУР 7.003.712, а укупан број трансакција током 2019. године износио је 2.846.

Укупно остварени приходи по факторингу у 2019. години износе РСД 67.966.309,53. На име камата фактурисано је РСД 50.792.972,75 РСД, а на име провизије 17.173.336,78 РСД. Укупни приходи бележе пад од близу 16 % у односу на 2018. годину, као последица смањења промета са највећим купцем у двофакторском систему, као и смањења камата.

Проценат наплате прихода износи близу 85%, док остало углавном представља ненаплаћен износ од клијента који нису солвентни из ранијих година.

Од укупног факторинг промета оствареног у Републици Србији АОФИ и у 2019. години остаје међу првих пет финансијских институција које пружају овај вид услуге.

**ПОСЛОВНА АКТИВНОСТ СЕКТОРА ЗА ФАКТОРИНГА У 2019. години**

|  |  |  |
| --- | --- | --- |
| **УКУПАН ПРОМЕТ** | **44,478,136 ЕУР** | **100 %** |
| **Промет међународни факторинг** | **29,955,235 ЕУР** | **67.35 %** |
| **Промет домаћи факторинг** | **14,522,901 ЕУР** | **32.65 %** |
| **Експонираност АОФИ 31.12.2019.** | **7,033,712 ЕУР** |  |
|  |  |  |
| **УКУПАН ПРИХОД \*** | **67,966,309.53 РСД** |  |
| **Приход од камата** | **50,792,972.75 РСД** |  |
| **Приход од провизија** | **17,173,336.78 РСД** |  |
|  |  |  |
| **Број трансакција** | **2,846** |  |

\*Подаци преузети из књиговодства представљају обрачунски износ фактурисаних камата и провизија за период 01.01.2019.-31.12.2019.

**Промет Сектора за факторинг у периоду 2013. – 2019. у 000 ЕУР**

|  |  |  |  |  |  |  |  |
| --- | --- | --- | --- | --- | --- | --- | --- |
| **ПРОМЕТ** | **2013.** | **2014.** | **2015.** | **2016.** | **2017.** | **2018.** | **2019.** |
| ПРОМЕТ ФК | 33,608 | 39,780 | 46,583 | 41,835 | 40,208 | 39,867 | 29,955 |
| ПРОМЕТ УФК | 15,877 | 20,676 | 20,135 | 17,375 | 11,100 | 15,152 | 14,522 |
| **УКУПНО** | **49,485** | **60,456** | **66,718** | **59,210** | **51,308** | **55,019** | **44,478** |

Током 2019. године АОФИ је наставио са подршком извозницима који су највећи извоз остварили извозом робе и услуга у земље региона и ЕУ.

***Преглед факторинг промета АОФИ према земљама извоза***

|  |  |  |  |
| --- | --- | --- | --- |
| **Ред.**  **бр.** | **Држава** | **Промет у ЕУР** | **% учешћа** |
| 1 | Италија | 6,418,258 | 21.43% |
| 2 | Босна и Херцеговина | 4,726,394 | 15.78% |
| 3 | Немачка | 4,219,953 | 14.09% |
| 4 | Румунија | 4,219,027 | 14.08% |
| 5 | Словенија | 2,332,969 | 7.79% |
| 6 | Финска | 1,852,640 | 6.18% |
| 7 | Чешка | 1,303,185 | 4.35% |
| 8 | Црна Гора | 725,947 | 2.42% |
| 9 | Северна Македонија | 666,804 | 2.23% |
| 10 | Пољска | 561,091 | 1.87% |
| 11 | Шведска | 547,968 | 1.83% |
| 12 | Русија | 536,272 | 1.79% |
| 13 | Француска | 500,298 | 1.67% |
| 14 | Мађарска | 481,275 | 1.61% |
| 15 | Израел | 441,553 | 1.47% |
| 16 | Хрватска | 145,744 | 0.49% |
| 17 | Бугарска | 95,545 | 0.32% |
| 18 | Швајцарска | 56,132 | 0.19% |
| 19 | Грчка | 42,955 | 0.14% |
| 20 | Словачка | 38,847 | 0.13% |
| 21 | Украјина | 26,203 | 0.09% |
| 22 | Литванија | 16,177 | 0.05% |
|  | **УКУПНО** | **29,955,235** | **100%** |

Структура иностраних тржишта остаје непромењена као и претходних година. Тржишта са највећим прометом по факторинг пословима су Италија, Босна и Херцеговина, Немачка и Румунија, што је у складу са укупним извозним активностима Републике Србије.

***Приказ промета факторинг послова по окрузима***

|  |  |  |  |  |
| --- | --- | --- | --- | --- |
| **Ред.бр.** | **Назив округа** | **Промет у ЕУР** | **% учешћа у укупном промету** | **Број клијената** |
| 1 | Јужно-Бачки округ | 7,842,807 | 17.63% | 3 |
| 2 | Београдски округ | 7,164,804 | 16.11% | 12 |
| 3 | Златиборски округ | 5,673,311 | 12.76% | 4 |
| 4 | Северно-Банатски округ | 4,509,384 | 10.14% | 2 |
| 5 | Сремски округ | 4,292,528 | 9.65% | 6 |
| 6 | Пиротски округ | 4,168,716 | 9.37% | 1 |
| 7 | Нишки округ | 3,732,073 | 8.39% | 3 |
| 8 | Шумадијски округ | 2,089,938 | 4.70% | 2 |
| 9 | Мачвански округ | 1,127,050 | 2.53% | 3 |
| 10 | Пчињски округ | 977,658 | 2.20% | 2 |
| 11 | Браничевски округ | 593,045 | 1.33% | 2 |
| 12 | Јабланички округ | 524,004 | 1.18% | 1 |
| 13 | Топлички округ | 451,708 | 1.02% | 1 |
| 14 | Подунавски округ | 371,868 | 0.84% | 1 |
| 15 | Моравички округ | 328,602 | 0.74% | 2 |
| 16 | Северно- Бачки округ | 316,410 | 0.71% | 2 |
| 17 | Рашки округ | 192,555 | 0.43% | 1 |
| 18 | Зајечарски округ | 65,544 | 0.15% | 1 |
| 19 | Поморавски округ | 56,132 | 0.13% | 1 |
|  | **УКУПНО** | **44,478,136** | **100%** | **50** |

Промет по регионима и броју клијената остаје непромењен већ трећу годину за редом. Највећи број клијената АОФИ по факторинг пословима долази из Београдског округа, док предузећа из Јужно-Бачког округа остварују највећи промет. Поред Јужно-Бачког округа по оствареном промету издвајају се Београдски, Златиборски, Северно-Банатски и Сремски округ.

***Преглед промета факторинг послова према делатностима клијената***

|  |  |  |  |
| --- | --- | --- | --- |
| **Ред.бр** | **Делатност** | **Промет**  **у ЕУР** | **% учешћа у укупном промету** |
| 1. | Прерађивачка | 16,077,986 | 36% |
| 2 | Металска | 11,892,247 | 27% |
| 3. | Машинска | 3,413,745 | 8% |
| 4. | Текстилна | 2,917,655 | 7% |
| 5. | Транспорт | 2,795,266 | 6% |
| 6. | Дрвна | 2,603,927 | 6% |
| 7. | Трговина | 2,233,608 | 5% |
| 8. | Прехрамбена | 1,976,586 | 4% |
| 9. | Остале делатности | 567,117 | 1% |
|  | **УКУПНО:** | **44,478,136** |  |

Најзаступљеније делатности у портфолију АОФИ по факторинг пословима са укупним процентом учешћа од 73% су прерађивачка, металска и машинска делатност.

Током 2019. године структура пласмана према величини предузећа у односу на претходну годину је непромењена. У деценији предузетништва АОФИ наставља са пружањем услуга сектору микро, малих и средњих предузећа. Највеће учешће у укупном промету и даље имају средња предузећа у износу од ЕУР 28,2 мил и учешћем од чак 63%, што представља повећање од 21% у односу на 2018. годину.

***Преглед промета по факторинг пословима према величини предузећа***

|  |  |  |  |
| --- | --- | --- | --- |
| **Величина предузећа** | **Број предузећа** | **Промет у ЕУР** | **% учешћа** |
| Микро предузећа | 3 | 522,499 | 1% |
| Мала предузећа | 23 | 9,106,991 | 21% |
| Средња предузећа | 20 | 28,179,957 | 63% |
| Велика предузећа | 4 | 6,668,690 | 15% |
| **УКУПНО:** | **50** | **44,478,136** |  |

**АКТИВНОСТИ ОСИГУРАЊА ИЗВОЗНИХ ПОТРАЖИВАЊА**

Сектор за осигурање потраживања од комерцијалних ризика по основном и фронтинг портфолију је у 2019. години остварио следеће резултате:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **I** | | **Редовне полисе** | |  | |  | |  | **У ЕУР** | |
|  | | **Редовне полисе** | | **31.12.2018.** | | **31.12.2019.** | | **Промене у апсолутном износу (број) 15/16** | **Индекс у %** | |
| **1** | | Број полиса | | **68** | | **71** | | **3** | **4.41** | |
| **2** | | Број купаца | | **2,363** | | **2,841** | | **478** | **20.23** | |
| **3** | | Број земаља | | **66** | | **72** | | **6** | **9.09** | |
| **4** | | Осигурани промет | | **556,958.046** | | **677,134,481** | | **120,176,435** | **21.58** | |
| **5** | | Премијски приход | | **1,728,344** | | **1,754,200** | | **25,856** | **1.50** | |
| **6** | | Просечна премијска стопа | | **0.310** | | **0.259** | | **-0.051** | **-16.59** | |
| **7** | | Број донетих одлука | | **3,976** | | **4,124** | | **148** | **3.72** | |
| **8** | | Број одобрених лимита | | **3,375** | | **3,678** | | **303** | **8.98** | |
| **9** | | Износ кредитних лимита | | **367,800,200** | | **491,168,364** | | **123,368,164** | **33.54** | |
| **10** | | Просечан кредитни лимит | | **158,485** | | **181,343** | | **22,858** | **14.42** | |
| **11** | | Просечна искоришћеност лимита у % | | **34** | | **31** | | **-3** | **-8.82** | |
| **12** | | Просечан рок плаћања | | **66** | | **66** | | **0** | **0.00** | |
| **13** | | Број екстерних мониторинга | | **5,261** | | **8,714** | | **3,453** | **65.63** | |
| **14** | | Број интерних мониторинга | | **222** | | **401** | | **179** | **80.63** | |
| **II** | | **Фронтинг послови** | |  | |  | |  | | | **У ЕУР** | |
|  | | **Фронтинг послови** | | **31.12.2018.** | | **31.12.2019.** | | **Промет у апсолутном износу(броју)15/16** | | | **Индеx у %** | |
| **1** | | Број осигураника | | **1** | | **2** | | **1.00** | | | **100.00** | |
| **2** | | Број купаца | | **15** | | **23** | | **8.00** | | | **53.33** | |
| **3** | | Осигурани промет | | **9,358,550** | | **11,561,567** | | **2,203,017** | | | **23.54** | |
| **4** | | Премијски приход | | **35,034** | | **61,503** | | **26,469** | | | **75.55** | |

|  |  |  |  |  |  |
| --- | --- | --- | --- | --- | --- |
| **III** | **Укупно I i II** |  |  |  | У ЕУР |
|  |  | **31.12.2018.** | **31.12.2019.** | **Промет у апсолутном износу(броју)15/16** | **Индеx у %** |
| **1** | Број осигураника | **69** | **73** | **4** | **5.80** |
| **2** | Осигурани промет | **566,316,596** | **688,696,048** | **122,379,452** | **21.61** |
| **3** | Премијски приход | **1,763,378** | **1,815,703** | **52,325** | **2.97** |

АОФИ је по свим битним елементима пословања остварио раст, изузев у погледу просечне премијске стопе (у последњих пет године просечна премијска стопа је са 0,65% у 2014. години пала на 0,259% у 2019. години). Пад просечне премијске стопе је последица постојања конкуренције на локалном тржишту кредитног осигурања.

У осталим битним сегментима послова осигурања АОФИ наставља са позитивни трендом, тако да и поред пада просечне премијске стопе за 17%, благо је увећан премијски приход по основном портфолију за 1,39%, осигурани промет увећан је за 22%, док је број купаца у покрићу повећан за 20%.

На дан 31.12.2019. године АОФИ има 73 активне полисе (раст од 5,8% у односу на предходну годину) по којима су осигурана потраживања из 72 земље света.

У току 2019. године потписано је 20 нових полиса, али са друге стране 17 осигураника је одлучило да не обнове сарадњу. Учешће осигураника који нису обновили полисе у укупном премијском приходу је 0,5%.

Основни и најзначајни циљ АОФИ је раст премијског прихода са акцентом на задржавању постојећег рација губитка (*Лосс Рацио*), који је у 2019. години износио 20%, а што нас и даље чини једном од најуспешнијих ЕКА у региону. И даље је на снази потписани уговор о реосигурању са највећом кинеском осигуравајућом кућом „СИНОСУРЕ“

**Структура осигураног промета по земљама**

У структури осигураног промета по земљама расте осигурање потраживања на домаћем тржишту, које је на крају 2019. години имало највеће учешће од 37,08% , на другом месту је Бугарска са 7,56%, а на трећем Аустрија са 6,71%.

**Преглед осигураног промета по земљама**

**Однос промета и премије по земљама**

**Просечна премијска стопа по земљама**

Од маја 2006. године, када је издата прва полиса осигурања потраживања од комерцијалних ризика, број полиса осигурања има позитиван тренд. Мањи пад броја осигураника у 2015. у односу на 2014. годину није утицао на смањење осигураног промета и премијског прихода.Број осигураника, закључно са 31.12.2019. године је повећан за 5,8% у односу на претходну годину, тј. потписано је 73 полиса. Просечна премијска стопа за 2019. годину је 0,259%.

**Структура одобрених кредитних лимита по вредности у ЕУР**

**Структура по броју одобрених кредитних лимита**

**Структура осигураног промета по величини предузећа**

Међу клијентима АОФИ највише су заступљена средња и мала предузећа, чије је учешће у укупној структури осигураног промета 31%, док је учешће великих предузећа 69%. У оствареном премијском приходу учешће великих предузећа је и даље највеће, иако по броју предузећа учествују само са 17%.

**Структура осигураног промета по делатностима**

Посматрајући осигурани промет по врсти делатности најзаступљенији је сектор хемијске индустрије са 27% учешћа, док је учешће металске индустрије 24%.

У последњих пет године АОФИ бележи раст осигураног промета који је у 2019. години у односу на исти период предходне године повећан за 21,5% и износи ЕУР 677.056.234.

.

Минималан раст је забележен и у премијском приходу за 2019. години у односу на исти период предходне године (1,4%). Остварен је премијски приход од ЕУР 1.752.372 и поред значајног пада просечне премијске стопе од 17% у односу на претходну годину.

У 2019. години пријављено је укупно 38 штета у износу ЕУР 2.800.218,42, од којих је успешном наплатом затворена 21 штета. Укупно је исплаћено 10 штета у 2019. години у износу од ЕУР 359.724,51.

По висини исплаћених штета највећи удео има Србија, на коју се односи 85%, затим следи Италија са 9%, Уједињени Арапски Емирати са 4% и Црна Гора са 2%.

Упоредном анализом исплаћених штета и оствареног премијског прихода у 2019. години може се закључити да исплаћене штете у укупном премијском приходу учествују са свега 22,1%.

Регрес у 2019. години по основу исплаћених штета износио је ЕУР 76.394,38 (припадајући део осигуравача), док је укупан износ наплаћених регреса у 2019.години ЕУР 98.851,62.

Током године, велика пажња је посвећена побољшању процента наплате исплаћених штета од дужника кроз регресни поступак, тако да у 2020. години се очекују позитивни резултати тог рада и то највише у следећим случајевима:

* *Беламикс* из Белорусије (Форма Идеале): штета је исплаћена 14.10.2016. године у износу ЕУР 37.558,59 – укупан дуг износи ЕУР 44.186,58. У 2019. години наплаћена је главница дуга, као и више од 70% трошкова које је АОФИ претрпео у поступку. Очекивано је да ће АОФИ почетком 2020. године наплатити и преостале трошкове.
* *Панапак* из Србије (Балкан Полимерс): штета је исплаћена 29.11.2019. године у износу ЕУР 42.017,60 – укупан дуг износи ЕУР 53.561,33. У процесу је потписивање споразума по ком би дуг био измирен у ратама до краја априла 2020.године.
* *Пациотти* из Италије (Дафар): штета је исплаћена 29.05.2014. у износу ЕУР 255.000,00 – укупан дуг у тренутку исплате био је ЕУР 383.631,16. У стечајном поступку је донета одлука да се исплати ЕУР 172.634,00 кроз четири годишње уплате. Очекује се почетком 2020.године уплата од ЕУР 34.526,80, а до краја године још ЕУР 51.790,20.

Од свих активних штета на дан 31.12.2019.године, потенцијални износ штета за исплату је ЕУР 833.703,43. Одељење за ликвидацију штета активно ради на поступку наплате, како би смањило потенцијални износ накнаде из осигурања.

* 1. **Биланс успеха Агенције**

Агенција је током 2017. године пословала профитабилно и остварила је добитак, пре опорезивања, у износу од 147 милионa динара односно нето добит у износу од 131 милион динара.

|  |  |  |  |  |
| --- | --- | --- | --- | --- |
|  |  | 2019. |  | 2018. |
| **Пословни приходи** |  | - |  | - |
|  |  |  |  |  |
| **Пословни расходи** |  | (511,052) |  | (471,721) |
| Трошкови материјала |  | (6,700) |  | (7,202) |
| Трошкови горива и енергије |  | (1,646) |  | (1,142) |
| Трошкови зарада. накнада зарада и остали лични расходи |  | (231,519) |  | (208,715) |
| Трошкови производних услуга |  | (22,749) |  | (29,418) |
| Трошкови амортизације |  | (16,748) |  | (10,803) |
| Трошкови дугорочних резервисања |  | (49,905) |  | (50,941) |
| Нематеријални трошкови |  | (181,785) |  | (163,500) |
|  |  |  |  |  |
| **Пословни добитак/губитак** |  | (511,052) |  | (471,721) |
|  |  |  |  |  |
| **Финансијски приходи** |  | 887,405 |  | 798,280 |
| Финансијски приходи од повезаних лица и остали фин. приходи |  | 406,334 |  | 344,071 |
| Приходи од камата (од трећих лица) |  | 463,332 |  | 444,932 |
| Позитивне курсне разлике и позитивни ефекти валутне клаузуле (према трећим лицима) |  | 17,739 |  | 9,277 |
|  |  |  |  |  |
| **Финансијски расходи** |  | (145,853) |  | (99,696) |
| Финансијски расходи из односа са повезаним правним лицима и остали финансијски расходи |  | (51,201) |  | (55,769) |
| Расходи камата (према трећим лицима) |  | (39,417) |  | (13,426) |
| Негативне курсне разлике и негативни ефекти валутне клаузуле (према трећим лицима) |  | (55,235) |  | (30,501) |
|  |  |  |  |  |
| **Добитак из финансирања** |  | 741,552 |  | 698,584 |
|  |  |  |  |  |
| **Приходи од усклађивања вредности остале имовине која се исказује по фер вредности кроз биланс успеха** |  | 117,654 |  | 22,118 |
| **Расходи од усклађивања вредности остале имовине која се исказује по фер вредности кроз биланс успеха** |  | (329,975) |  | (221,680) |
| **Остали приходи** |  | 61,396 |  | 102,363 |
| **Остали расходи** |  | (3,834) |  | (10,801) |
| **Добитак из редовног пословања пре опорезивања** |  | 75,741 |  | 118,863 |
| **Нето добитак пословања које се обуставља, расходи промене рач. политике и исправка грешака из ранијих периода** |  | 2 |  | 929 |
| **Нето губитак пословања које се обуставља…** |  |  |  |  |
|  |  |  |  |  |
| **Добитак пре опорезивања** |  | 75,743 |  | 119,792 |
|  |  |  |  |  |
| **Порез на добитак** |  |  |  |  |
| Порески расход периода |  |  |  | (5,971) |
| Одложени порески расходи периода |  |  |  |  |
| Одложени порески приходи периода |  | 507 |  | 293 |
|  |  |  |  |  |
| **Нето добитак** |  | 76,250 |  | 114,114 |
|  |  |  |  |  |
| **Зарада по акцији** |  | 1 |  | 2 |

У наставку је преглед прихода из основних делатности Агенције за текућу и претходну годину.

|  |  |  |  |  |
| --- | --- | --- | --- | --- |
|  |  | 2019. |  | 2018. |
| *Приходи из основне делатности Агенције:* |  |  |  |  |
| Приходи од камата на: |  |  |  |  |
| - краткорочне кредите |  | 294,672 |  | 288,746 |
| - факторинг послове |  | 51,736 |  | 53,779 |
| - гаранције |  | 15,690 |  | 14,981 |
|  |  |  |  |  |
| Укупно приходи од камата из основне делатности |  | 362,098 |  | 357,506 |
|  |  |  |  |  |
| Приходи по основу накнада и провизија на: |  |  |  |  |
| - гаранције |  | 62,660 |  | 46,895 |
| - краткорочне кредите |  | 26,398 |  | 24,931 |
| - факторинг послове |  | 17,244 |  | 24,413 |
|  |  |  |  |  |
| Укупно приходи од накнада из основне делатности |  | 106,302 |  | 96,239 |
|  |  |  |  |  |
| Приходи од премија осигурања |  | 209,360 |  | 211,798 |
|  |  |  |  |  |
| Укупно приходи из основне делатности |  | 677,761 |  | 665,544 |
|  |  |  |  |  |
| *Остали финансијски приходи:* |  |  |  |  |
| Приход од камата по ХОВ Обвезнице РС |  | 97,963 |  | 85,873 |
| Приходи по основу потраживања за исплаћене штете по регресном праву |  | 47,291 |  | 2,627 |
| Приходи по основу реосигурања |  | 27,156 |  | 12,966 |
| Позитивне курсне разлике |  | 17,739 |  | 9,277 |
| Приходи по основу префактурисаних услуга бонитета |  | 13,178 |  | 13,362 |
| Приходи од камата на орочене депозите |  | 3,271 |  | 1,553 |
| Остали финансијски приходи |  | 3,046 |  | 1,578 |
| Приходи по Уговору о гаранцији |  |  |  | 5,500 |
|  |  |  |  |  |
| Укупно остали финансијски приходи |  | 209,645 |  | 132,737 |
|  |  |  |  |  |
| Укупно финансијски приходи |  | 887,405 |  | 798,280 |

* 1. **Биланс стања Агенције**

Укупна нето билансна сума Агенције на дан 31. децембар 2019. године износи 10.007.539 хиљада динара и мања је од билансне суме на дан 31. децембра 2018. године (10.009.959 хиљада динара).

Ванбилансна сума износи 35.004.067 хиљада динара.

Вредност сталне имовине, коју чине нематеријална имовина, опрема и дугорочни финансијски пласмани износи 2.805.892 хиљаде динара.

Обртна имовина на дан 31. децембар 2019. године износила је 7.201.647 хиљада динара.

Укупан капитал Агенције на дан 31. децембра 2019. године износи 7.385.233 хиљаде динара (31. децембар 2018. године: 7.141.195 хиљада динара) и односи се на: основни капитал у износу од 6.191.145 хиљада динара (31. децембар 2018. године: 6.191.146 хиљада динара), резерве у износу од 1.069.104 хиљаде динара (31. децембар 2018. године: 1.012.047 хиљада динара) и на нераспоређену добит у износу од 114.007 хиљада динара (31. децембар 2018. године: 151.871 хиљада динара).

|  |  |  |  |  |  |
| --- | --- | --- | --- | --- | --- |
|  |  | 31.12.2019. |  | 31. 12.2018. |  |
| **Актива** |  |  |  |  |  |
| Стална имовина |  | 2,805,892 |  | 2,867,723 |  |
| Нематеријална имовина |  | 134,516 |  | 109,639 |  |
| Некретнине, постројења и опрема |  | 10,667 |  | 14,268 |  |
| Дугорочни финансијски пласмани |  | 2,660,709 |  | 2,743,816 |  |
| Одложена пореска средства |  |  |  | 1,041 |  |
| Обртна имовина |  | 7,201,647 |  | 7,141,195 |  |
| Залихе |  | 738 |  | 78 |  |
| Потраживања по основу продаје |  | 39,752 |  | 2,067 |  |
| Потраживања из специфичних послова |  | 800,224 |  | 885,873 |  |
| Друга потраживања |  | 181,028 |  | 151,693 |  |
| Краткорочни финансијски пласмани |  | 5,597,426 |  | 5,566,834 |  |
| Готовински еквиваленти и готовина |  | 492,196 |  | 460,749 |  |
| Активна временска разграничења |  | 90,283 |  | 73,901 |  |
| **Укупна актива** |  | 10,007,539 |  | 10,009,959 |  |
| **Ванбилансна актива** |  | 35,004,067 |  | 29,088,795 |  |
| **Пасива** |  |  |  |  |  |
| Капитал |  | 7,385,233 |  | 7,348,938 |  |
| Основни капитал |  | 6,191,146 |  | 6,191,146 |  |
| Резерве |  | 1,069,104 |  | 1,012,047 |  |
| Нереализовани добици (губици) по основу ХОВ |  | 10,977 |  | (6,125) |  |
| Нераспоређени добитак |  | 114,007 |  | 151,871 |  |
|  |  |  |  |  |  |
| Дугорочна резервисања и обавезе |  | 2,242,266 |  | 2,255,305 |  |
| Дугорочна резервисања |  | 169,578 |  | 173,288 |  |
| Дугорочне обавезе |  | 2,072,688 |  | 2,082,016 |  |
| Одложене пореске обавезе |  | 1,470 |  |  |  |
| Краткорочне обавезе |  | 378,570 |  | 405,716 |  |
| Краткорочне финансијске обавезе |  | 103,751 |  | 103,462 |  |
| Примљени аванси, депозити и кауције |  | 5,513 |  | 4,233 |  |
| Обавезе из пословања |  | 10,386 |  | 9,194 |  |
| Остале краткорочне обавезе |  | 163,161 |  | 238,971 |  |
| Обавезе за остале порезе, доприносе и друге дажбине |  |  |  |  |  |
| Пасивна временска разграничења |  | 95,759 |  | 49,857 |  |
| **Укупна пасива** |  | 10,007,539 |  | 10,009,959 |  |
| **Ванбилансна евиденција** |  | 35,004,067 |  | 29,088,795 |  |

**8. Изложеност Агенције ризицима**

Агенција има успостављен свеобухватан и поуздан систем управљања ризицима који је у потпуности интегрисан у све пословне активности Агенције, односно омогућује да се управља са свим ризицима којима је изложена или може бити изложена по основу свих њених пословних активности.

Систем управљања ризицима дефинисан је Процедуром за управљање ризицима, политикама и процедурама, те дефинисањем склоности за преузимање ризика кроз успостављање лимита за нивое ризика који су прихватљиви за Агенцију. Сви ризици које је могуће измерити или оценити подвргавају се структури лимита на нивоу Агенције и усаглашеност са тим лимитима се континуирано прати.

Агенција  је у свом пословању изложена следећим ризицима:

-       кредитни ризик;

-       каматни и девизни ризик;

-       ризик ликвидности;

-       тржишни ризици;

-       оперативни ризик;

- ризик изложености;

-       ризик концетрације;

-       ризик улагања;

-       ризик земље;

-       ризик измирења/испоруке;

-       ризик друге уговорне стране;

-       стратешки ризик;

-       репутациони ризик;

-       ризици који настају по основу спољих фактора.

**9. Развој Агенције у наредном периоду**

План активности Агенције полази од расположивих пословних ресурса, са једне, и износа и структуре затеченог портфеља пласмана Агенције, са друге стране. Поред тога, План активности узео је у обзир полазне оквире Плана пословања Агенције за 2020. годину, као и опште услове за пословање банкарског сектора у пројектованом макроекономском амбијенту. Постојеће макроекономске пројекције узимају у обзир све релевантне факторе од значаја за анализу и планирање активности у оквиру појединачних индустрија, укључујући и банкарску индустрију и пласман банкарских производа на тржишту Републике Србије.

Влада је стратешки оријентисана на процес европских интеграција ради бржег стицања статуса пуноправног члана ЕУ. Општи оквир економске политике утврђен је развојним документима Владе као што су: Споразум о стабилизацији и придруживању између Европских заједница и њихових држава чланица, са једне стране, и Републике Србије са друге стране (у даљем тексту: ССП), Национални програм за усвајање правних тековина Европске уније, опште и секторске националне развојне стратегије, Фискална стратегија за 2018. годину са пројекцијама за 2019. и 2020. годину. Ради задовољавања економских и политичких критеријума за чланство у Европској унији (ЕУ) обезбедиће се јачање административних капацитета и стабилност институција које гарантују демократију, владавину права, поштовање људских права и заштиту мањина, развој тржишне економије и јачање њених капацитета да одговори на притисак конкуренције и тржишних снага из ЕУ, као и стварање стабилног економског и монетарног окружења. У складу са стратешким развојним оквиром опредељена је економска политика за наредни средњорочни период. Основни циљеви економске политике у наредном средњорочном периоду су:

1. наставак спровођења мера фискалне консолидације, одржавање макроекономске стабилности и јачање стабилности финансијског сектора, уз заустављање даљег дуга и успостављање тренда његовог смањења;

2. јачање стабилности и отпорности финансијског сектора решавањем питања проблематичних кредита;

3. отклањање препрека расту привредне активности и подизању конкурентности спровођењем и наставком примене свеобухватних структурних реформи, посебно у домену јавних предузећа и подизања ефикасности јавног сектора.

Влада ће, у наредном периоду, водити економску политику усмерену на креирање стабилног и предвидивог пословног амбијента неопходног за раст инвестиционих активности како би се подстакао привредни раст и запошљавање, као и повећање удела приватног сектора у производњи, запошљавању и инвестицијама. У том циљу, у претходном периоду, усвојен је већи број реформских закона чија примена треба да доведе до отклањања структурних слабости привреде и стварања основе за дугорочно одржив раст.

Основни циљеви фискалне политике у наредном периоду су:

* снижавање удела јавних расхода, фискалног дефицита и јавног дуга у БДП;
* јачање пореске дисциплине, која подразумева побољшање система наплате пореза и смањење сиве економије;
* јачање дугорочне фискалне одрживости кроз спровођење структурних реформи, посебно реформи јавног сектора.

Структура и динамика усвојених мера штедње креирана је тако да обезбеди одрживу путању опоравка у наредним годинама. Са становишта раста привреде битно је нагласити да се уштеде неће остваривати на рачун капиталних улагања који су кључни за покретање инвестиционог циклуса, већ првенствено кроз смањење текућих расхода који су у протеклом периоду били предимензионирани у односу на снагу привреде. Предвиђено фискално прилагођавање највећим делом извршиће се смањивањем нерационалне јавне потрошње, али уз заштиту најрањивијих и најсиромашнијих слојева становништва. Такође, приоритети фискалне политике у наредном периоду биће јачање пореске дисциплине, повећање ефикасности наплате пореза и борба против сиве економије. На овај начин ће се истовремено обезбедити унапређење општих услова привређивања и равноправног пословања и смањивање укупног фискалног дефицита.

Економска политика у наредном периоду биће заснована на компаративним предностима Србије, првенствено у области пољопривреде и прехрамбене индустрије, енергетике, саобраћајне инфраструктуре, аутомобилске индустрије и индустрије  информационих технологија. Истовремено, потребно је подстицање делова привреде који доприносе расту БДП, извоза и запошљавања.

Средњорочна и дугорочна одрживост салда на текућем рачуну зависиће од спровођења структурних реформи и повећања конкурентности извоза роба и услуга, али и од каматних трошкова. У том погледу важну улогу има одржива фискална позиција и смањивање унутрашњих макроекономских неравнотежа. Очекује се да ће ефекти фискалне консолидације, кроз смањење државне потрошње, утицати на смањивање дефицита текућег рачуна, мада ови ефекти могу бити делимично неутралисани већим издацима за камате.

Обзиром да је и основни циљ пословања Агенције подстицање раста извоза и смањење спољнотрговинског дефицита Републике Србије, пословање Агенције у 2020. години одвијаће се у складу са Програмом пословања за 2020. годину, као и са циљевима, принципима и политикама утврђеним у њему, применом инструмената и мера које ће донети и доносити, односно предузимати органи Агенције у складу са овлашћењима и Правилима пословања и одлукама о условима краткорочног кредитирања, гарантовања, откупа потраживања и осигурања, као и висинама каматних стопа, провизија и премија за све производе Агенције.

Реализацијом Програма пословања, Агенција треба да обезбеди:

- раст извозних активности привреде Републике Србије,

- смањење спољнотрговинског дефицита Републике Србије и

 - развој међународних економских односа Републике Србије.

За остварење ових циљева, активност Агенције биће усмерена на:

-     стабилност и сигурност пословања,

-     висок ниво бонитета пласмана,

-     очување реалне вредности капитала,

-     остварење стимулативне добити и повраћај дела исте у буџет Републике Србије,

-     повећање активности осигурања потраживања, гарантовања и финансирања

( кредити, факторинг и двофакторски послови),

-     преструктурирање у сфери пласмана средстава, са класичних кредитних односа на нове видове и облике сарадње попут факторинга, форфетинга, издавања гаранција и послова осигурања,

-     развој кредитних односа и послова осигурања са иностранством,

- развој послова осигурања у име и за рачун Републике Србије – некомерцијални ризици.

У реализацији ових активности, Агенција ће приоритетно развијати сарадњу са предузетницима, малим и средњим предузећима као циљном групом, чије интересе и развојне програме може подржати и обезбедити својим потенцијалом.

Активност Агенције ће такође бити усмерена на подизање квалитета интерних процеса, производа и услуга и рационализацију пословања.

У својим активностима, Агенција ће се руководити на првом месту интересима свог акционара, а затим и клијената, уз поштовање и уважавање интереса других, у циљу остваривања равноправних међусобних односа.

Приступ пласманима и услугама Агенције могућ је свим потенцијалним клијентима под условима утврђеним Програмом пословања.

Пословне активности Агенција реализује наступом:

-          у своје име и за свој рачун,

-          у своје име, а за рачун других субјеката и

-          у име и за рачун других субјеката.

У дефинисању и реализацији политике, Агенција се руководи следећим принципима:

-          ликвидности,

-          сигурности и

-          профитабилности.

Приоритетно, у реализацији пласмана императив је да се обезбеди здрав портфолио, како би се потенцијални губици због лоших пласмана свели на најмању могућу меру. У том циљу, морају се обезбедити реални и сигурни инструменти обезбеђења наплате и брз и ефикасан систем наплате пласмана.

Расположива средства, сагласно Програму пословања Агенција ће пласирати предузетницима, малим и средњим предузећима, као и великим предузећима, с тим да је акценат у проширењу сарадње са предузетницима, у складу са ставом Владе Републике Србије.

Агенција ће својим клијентима правним лицима одобравати:  револвинг кредите, есконт меница, кредите са планом отплате, као и дугорочне кредите, факторинг и форфетинг аранжмане, плативе и чинидбене гаранције. Агенција ће такође, од клијената који имају потраживања од кредитно способних дужника откупљивати таква потраживања уколико процени да је тај облик кредитирања најпогоднији за Агенцију и клијента.

У сарадњи са јавним предузећима и локалним самоуправама, Агенција ће учествовати на тендерима за пружање својих услуга, а све у циљу регионалног развоја мање развијених средина.

Кредити правним лицима се одобравају у динарима са валутном клаузулом  по важећем курсу Народне банке Србије за страну валуту на дан пуштања кредита у течај, или у девизама за плаћање према иностранству.

На основу расположивог потенцијала, Агенција ће издавати:

-          гаранције,

-          контрагаранције,

-          авале и

-          друге облике јемства.

У циљу лакшег праћења клијената, Агенција може одобравати и вишенаменске, обавезујуће и необавезујуће кредитне линије на период до годину дана, које могу укључивати више различитих билансних и ванбилансних производа.

Оцена бонитета клијената, одобравање пласмана и давање јемства и гаранција и контрола и утврђивање одговорности за донете и реализоване одлуке, врши се по процедури и на начин који су утврђени у кредитном упуству за правна лица и осталим актима Агенције.

Обезбеђење сигурности наплате пласмана и потраживања и по основу  јемства и гаранција, вршиће се следећим инструментима:

-          меницама,

-          овлашћењем за наплату са текућег рачуна

-          гаранцијама других банака,

-          депозитом,

-          залогом потраживања, хартија од вредности, страног новца, драгоцености, робе и других покретних ствари.

-          осигурања код осигуравајућих организација и

-          хипотеком на непокретну имовину.

ПРЕДСЕДНИК ИЗВРШНОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дејан Вукотић